Íbúi í Skorradal hefur áhyggjur af gróðureldum og telur að skilgreina þurfi þá á sama hátt og aðra náttúruvá. Gera þurfi átak í að skipuleggja vatnsöflun á skógarsvæðum og forvarnir. Skipta þurfi skógum í brunahólf.
Íbúi í Skorradal telur að auka þurfi varnir við miklum gróðureldum, ekki síst í stærstu skógum landins. Skipuleggja þurfi skógrækt með tilliti til vatnsöflunar og skipta skógum í brunahólf.
Gróðureldarnir í Heiðmörk í fyrradag lögðu undir sig meira en tvo ferkílómetra lands. Víða um land eru stærri og þéttari skógar en í Heiðmörk, svo sem á Hallormsstað á Austurlandi og í Skorradal á Vesturlandi. Á Fitjum í Skorradal býr Hulda Guðmundsdóttir. Hún hefur ásamt Trausta Jónssyni veðurfræðingi reynt að vekja stjórnvöld til vitundar um hættuna sem fylgir miklum gróðureldum.
Við teljum í rauninni að það þurfi að skilgreina gróðurelda sem náttúruvá og þá þarf að móta einhvers konar tillögur um samfélagsskuldbindingu, hvernig ætlum við að taka á þessari vá sem greinilega er komin, hvort sem það eru loftslagsbreytingar eða mismunandi árferði, allavega þá er veðurfarið og gróðurhulan orðin þannig að þessi vá er fyrir hendi aftur og aftur. Það verður að taka á hættunni af þessari náttúruvá í öllu skipulagi, hvort sem það er frístundabyggð eða önnur landnotkun. Hvar er slökkvivatn, því að sums staðar er það mjög langt undan og mjög erfitt að nálgast það fyrir slökkviliðið. Og þau þurfa að hafa heilmikinn búnað á að skipa og eru náttúrulega vanbúin út um allt land til þess að takast á við þetta, bæði skortir þá þjálfun við þessar aðstæður, við höfum svolítið verið eins og strúturinn með þetta, vonandi bara gerist þetta ekki. Það mætti hugsa sér að það gæti verið hægt að setja upp forvarnir á sumum stöðum þar sem þannig háttar til. Það væri hægt að setja upp tæki þannig að það væri hægt að rennbleyta í einhverjum línum þar sem mætti búa til einhvers konar brunahólf með vatni hreinlega.
Íbúi í Skorradal hefur áhyggjur af gróðureldum og telur að skilgreina þurfi þá á sama hátt og aðra náttúruvá. Gera þurfi átak í að skipuleggja vatnsöflun á skógarsvæðum og forvarnir sömuleiðis. 